CELEX: E2011P0014
Language: da
Date: 2011-10-19 00:00:00
Title: Sag anlagt den 19. oktober 2011 af DB Schenker mod EFTA-Tilsynsmyndigheden (Sag E-14/11)

22.12.2011   
            
            
               DA
            
            
               Den Europæiske Unions Tidende
            
            
               C 374/16
            
         Sag anlagt den 19. oktober 2011 af DB Schenker mod EFTA-Tilsynsmyndigheden
   (Sag E-14/11)
   2011/C 374/11
   Den 19. oktober 2011 anlagde Schenker North AB, Schenker Privpak AB og Schenker Privpak AS (samlet »DB Schenker«), der er repræsenteret ved Jon Midthjell, advokat i Advokatfirmaet Midthjell AS, Grev Wedels plass 5, 0151 Oslo, Norge, sag mod EFTA-Tilsynsmyndigheden.
   Sagsøgeren anmoder EFTA-Domstolen om at:
   
               1)
            
            
               annullere den anfægtede afgørelse for så vidt, som den giver afslag på aktindsigt i sag nr. 34250 (Norway Post/Privpak)
            
         
               2)
            
            
               tilpligte EFTA-Tilsynsmyndigheden og eventuelle parter til at bære omkostningerne.
            
         
      Retlige og faktiske omstændigheder samt anbringender:
   
   
               —
            
            
               Sagsøgerne Schenker North AB, Schenker Privpak AB og Schenker Privpak AS er del af DB Schenker, der er en international speditør- og logistikkoncern, der ejes af Deutsche Bahn AG. Schenker North AB driver koncernens forretninger ad land, til søs og ad jernbane i Norge, Sverige og Danmark, herunder datterselskaberne Schenker Privpak AS og Schenker Privpak AB (samlet »DB Schenker«).
            
         
               —
            
            
               Den 14. juli 2010 traf EFTA-Tilsynsmyndigheden en afgørelse i sag nr. 34250 (Norway Post/Privpak), der fastslog, at Norway Post havde misbrugt sin dominerende stilling på det norske marked for distribution af pakker fra virksomhed til kunde i perioden 2000-2006. Sagsøger fremsætter krav om erstatning mod Norway Post for tab som følge af overtrædelsen. Den 3. august 2010 begærede sagsøger aktindsigt i sagsakterne i henhold til de regler for offentlig adgang til dokumenter, der blev fastsat af EFTA-Tilsynsmyndigheden ved en afgørelse af 27. juni 2008.
            
         
               —
            
            
               Ved brev af 16. august 2011 gav EFTA-Tilsynsmyndigheden afslag på sagsøgers anmodning om aktindsigt i de dokumenter, der var blevet indsamlet under et kontrolbesøg hos Norway Post mellem den 21. og 24. juni 2004. Sagsøger anfægter dette afslag i henhold til artikel 36 i aftalen om Tilsynsmyndigheden og Domstolen.
            
         Sagsøger nedlægger påstand om, at EFTA-Tilsynsmyndigheden har overtrådt DB Schenkers ret til aktindsigt i henhold til artikel 2, stk. 1, i reglerne for offentlig adgang til dokumenter
   
               —
            
            
               ved uberettiget at anvende den i artikel 4, stk. 1, litra b), omhandlede undtagelse vedrørende privatlivet og den personlige integritet,
            
         
               —
            
            
               ved uberettiget at anvende de i artikel 4, stk. 2, omhandlede undtagelser vedrørende økonomiske interesser, inspektioner og undersøgelser og tungtvejende offentlig interesse i udbredelse af dokumenter,
            
         
               —
            
            
               og at EFTA-Tilsynsmyndigheden har overtrådt den i artikel 4, stk. 6, omhandlede ret til delvis aktindsigt.